kaerle etc. doen te weten allen luden nu ende naemaels
wesende dat wy ontfanghen hebben die oetmoedighe
supplicatie van willem van male belast met wyff ende
kinderen inhoudende hoe den xxen dach van laumaent
int jaer xvc xxxvii alzoe tsamens in onse stadt van antwerpen
tusschen vi ende vii uren vergadert ende tsamen drinckende waeren zeven
goede mannen drye oft vier potten biers soe wasser een van hen die bat dat
zij hem wilden helpen een conine renne op een camere te doene ende hy
soude hen een stuck oft een dye van eenen haen te voeren geven zulckx dat
zyt altesamen consenteerden dat zy hem helpen souden ende zyn alzoe
tsamen gegaen om dese renne op die selve camere te doene die welcke
toebehoirde gommaer de febure woenende op te peerde merct achter sinte loys
cappelle tantwerpen voirs. in eenen ganck daer men nyet duer en gaet
ende alsoe zij begonsten dese renne te verporren zoe is der gecommen die
vrouwe vanden huyse die tselve nu gedoogen en wilde van vreesen
dat men het dack oft yet anders van hueren huyse breken soude ende heeft
terstont qualyck gesproken waerop die voirs. gommaer dyen die selve renne
toebehoirde als voere ende int selve huys woende antwoirde zyt tevreden
huysvrouwe ist sake dat wy yet breken dat sal ic sonder uwen cost doen
maken maer dese vrouwe en woude daermede nyet te vreden wesen ende heeft
even qualyck gesproken ende heeft se geboefft gerabauwt ende gedieft
ende veel meer andere onnuttige ende leelyck woirden waerom eenige van hen
gram geworden zyn ende hebben haer geantwoirdt nae huere quade woirden $
daerom nyet latende die renne te proeven op te doene zoe en hebben zyt nyet
connen opgerygen met geender fortse ende alzoe zy die selve renne so weder
neder souden laten sincken soe esser een van henlieden die boven stont van boven
neder gevallen sulcx dat hy bynae den hals gebroken hadde mits datmen
anders nyet en wiste hy en was doot ende als dese man aldus gevallen was
zoe en heeft tvoirs. wyff haer quade tonge nyet gehouden doen haer knaepe
daer quam ende wilde zyn vrouwe helpen dwelck hy suppliant hoirende
heeft den voergenoemde knaepe gevraecht oft hyse verantwoirden wilde daerop
hy antwoirde ja ic ende is terstont in huys gegaen ende heeft zijnen deghen
gehaelt ende alsoe zonder meer woorden gestelt aen thouwen ende kerven opten
voirs. suppliant waerom hy suppliant hebbende een lanteerne inde hant
van blecke ende anders nyet dan een hangerken ende ziende dat hy nergens
gevlieden en conste want het op een plaetse was daer hy achter noch
voer waerts en conste heeft hem metten voirs. lanterne bescut ende sekere
slagen daerop ontfangen ende siende dat hyse daermede nyet al en heeft cunnen
geschutten soe heeft hy hem metten voirs. hangerken verweert mits dat hy h$
gevuelende gequetst in zyn kake inder manieren dat hy uuyt hitte van bloede
den voirs. knape gegeven heeft twee wonden te wetene die een inden buyck ende
dander in zyn hooft van welcke wonden hy zekeren tijt nae zijn biechte
gesproken te hebbene ende in presentie van zijnen biechtvadere den selven suppliant
van dit feyt ontslegen is gecomen van levende lyve terdoot tot grooten leet wesen$
van hem suppliant die hem tercausen van dyen vreesende rigeur van justicien
geabsenteert heeft uuyt onser landen ende heerlicheyden ende en soude inden
selven nyet derren wederkeeren noch converseren al eest dat hy partie daeraf
voldaen heeft ten zy dat onse gracie ende remissie hem eesrt ende voeral daerop
verleent ende geextendeert worde alsoe hij suppliant seegt ons daerom
oetmoedelyck biddende waerom zoe eest dat wy desen aengesien
geneycht wesende ter beden des vors. willen van male suppliant ende
willende hem in dit stuck prefereren gracie ende misericordie voer strangheyt
ende rigeur van justicien hebben den selven suppliant inden gevalle als boven
quytgeschonden geremitteert ende vergeven schelden quyte remitteren ende
vergeven uuyt sunderlinger gracien by desen onser brieve tfeyt ende dootslach
boven geruert mitsgaders alle offensie ende bruecke corporelle ende
criminele daer inne hy ter causen voerscreven mits dat daeraen cleven
mach tegens ons ende justicie mesdaen ende mesbruyct mach hebben
ende hebben hem daer af wedergestelt ende gerestitueert stellen
weder ende restitueren tot zynen goeden name fame ende geruchte in
onsen voirseiden lande ande hertoochdomme van brabant ende allen
anderen onsen landen ende heerlicheyden ende tot zynen onverbuerden goeden
indyen hij ennige onder ons heeft gelyck ende in alder manieren zoe hy
was voer de toecompste vanden voirseiden feyte imponetende hierop
een eeuwich geswych onsen procureur general in brabant ende allen
anderen onsen justicieren ende officieren wye zy zyn satisfactie ende
beternisse eerst ende voeral gedaen der partie geinteresseerde indyen
die noch nyet gedaen z en zy ende ennighe daertoe staet # behoudelyck
dat de voirs. suppliant gehouden sal zyn voirs. feyt tegen ons te beteren
civilyck naer gelegentheyt vander saken ende faculteyt van zynen goeden
met oyck te betalen die costen van justicien hieromme alreede gedaen ende
te doene allet ter taxatien ende moderatien van onsen lieven ende
getrouwen den cancellier ende luyden van onsen raede in brabant die
wy daer toe gecommitteert hebben ende committeren by desen ontbieden
daerom ende bevelen den selven onsen cancellier ende raedsluyden dat voer
hen geroepen die gene dye daerom behoiren geroepen te zyne zy procederen
wel ende duechdelyck ter verificatie ende interinemente van desen ende
totter taxatie ende moderatie vanden voirs. amende ende costen alsoe zij sullen
bevinden behoirende welck interinement de voirs. suppliant gehouden sal
zyn te versuecken ende hem in persoene te presenteren in onsen voirs. raede
binnen eenen jaere naestcomende op te pene van te verbuerene deffect van desen
ende dat gedaen ende de selve boete ende costen van justicien getaxeert ende
betaelt zynde in handen vanden genen dien dat behoiren sal zy onse
voirs. procureur generael in brabant ende alle andere onse rechteren
justicieren officieren ende ondersaten iegewoirdige ende toecomende dyen
dat aengaen sal mogen huere stedehouderen ende eenyegelyck van hen
bezundere soe hem toebehoiren sal doen laten ende gedoogen den
voirs. suppliant van deser onser iegewoirdiger gracien remissien ende
pardoene ende van alle den inhouden van desen inder vuegen ende manieren
voere verhaelt rusrelyck vredelyck volcomelyck ende eeuwelyck
genyeten ende gebruycken sonder hem te doen noch te laeten geschieden
nu noch in toecomenden tyden eenich hinder letsel oft moeyenisse aen
lyve noch aen goeden ter contrarien maer indyen zyn lyff oft
ennighe van zynen goeden daeromme gearresteert becommert
oft belet waeren dat zy die setten ofte ende $$$ stellen oft doen setten
ende stellen terstont ende sonder vertreck tot geheelder ende
volcomender delivrancien want ons alsoe gelieft ende ten
eynde dat dit vast ende gestadich blyve tot eeuwygen daghen
# civilyck alleenlyck
## sy hieraf verantwordt
byden ontfanger vanden
exploiten
soe hebben wy onsen segel hier aen doen hangen behoudelyck
in anderen dingen onsen rechte ende eenen yegelycken anderen dessyns
gegeven in onser stadt van bruessele inde maent van juno int
jaer onsheeren duysent vyff hondert ende achtendertich ende van onsen
keyserycke tnegenthienste ende van onsen rycken van castillien ende
anderen tdryentwintichste aldus stont gescreven opte plycke byden
keyser in zynen raede ende geteekent a boudewyns noch stont
gescreven opte selve plycke visa registrata
ghecollacionneert tegens die originale brieven by my
decock